Relectio De Poenitentia Habita In Academia Salmanticensis, Anno M.D.XLVIII., "Tertia concluſio. Cõtritio de ſingulis mortalibus ſpecialis…"
author: Melchor Cano
source date: 1558
edition published: 2019-07-31
language: en
availability: Dieses Werk bzw. dieser Inhalt wurde digitalisiert durch die Akademie der Wissenschaften und der Literatur, Mainz und steht unter einer Creative Commons Lizenz: Namensnennung 4.0 International (CC BY 4.0). This work or content, respectively, was digitized by the Akademie der Wissenschaften und der Literatur, Mainz, and is licensed under the terms of a Creative Commons Attribution 4.0 International (CC BY 4.0). Esta obra respectivamente este contenido ha sido digitalizado por la Akademie der Wiss (https://creativecommons.org/licenses/by/4.0)

Tertia concluſio. Contritio de ſingulis mortalibus ſpecialis & diſtincta, neceſ ſaria eſt ad ſalutem: non ſolùm neceſsitate præcepti, verùm etiam neceſsitate finis. Fuitque ſemper in omni lege neceſ ſaria, ſine ordine ad confessionem. Itaque non ſufficit contritio generalis, qua doleo me fuiſ ſe peccatorem, ſed requiritur ſpecialis quæ diſtinctè feratur in ſingula, vt ſi peccatis præteritis in memoriam reuocatis, uoluntas vnica contritione vniuerſa illa deteſtetur, velitque pro vniuerſis deo ſatisfacere. Hæc quippe ſat erit, hancque nos pœnitentiam ſpecialem, ac distinctam appellamus. Nam ſi vnico verbo ſacerdoti ſignificare poſ ſem diuerſa peccata mea, illa eſ ſet ſpecialis distinctaque confeſsio. Quo circa, cùm pœnitentia confessioque interior peccatorum hominis, ad deum ſit, vnicus ille actus qui fertur in peccata, diſtincta & ſpecialiter cognita, ſpecialis pœnitentia & vocatur, & eſt. Aſ ſerimus autem, hanc non aliter requiri, ac rationem dati & accepti à diſpenſatore. Quamquidem confuſam & generalem nemo arbitraretur idoneam, diſtinctam & ſpecialem omnes exiſtimarent neceſ ſariam.